Disse små billene kan finnes nær sagt over alt på landjorden, og er særlig tallrike i strø og kompost, men de enkelte artene har ofte mer spesifikke krav. En del arter lever knyttet til maur (såkalte myrmekofiler), enten inne i tuene (slekten ) eller rundt omkring tuene (slektene og ). De spiser maurenes matavfall, men kan også angripe maurlarver eller voksne maur. er ofte meget tallrik rundt tuer av røde skogsmaur ( sp.). De har blitt kalt "insektenes hyener", da de dels spiser døde insekter, men også kan angripe en maur i flokk. I alle fall noen av billene som lever hos maur skiller ut stoffer som maurene slikker i seg, og får derfor være i fred i tua. Det finnes også mange arter som er tett knyttet til termitter. Andre arter er knyttet til sopp, blant annet slekten på poresopper (kjuker). De er sannsynligvis rovdyr som spiser andre små leddyr som lever på soppen, kanskje spiser de også soppsporer. Artene i slekten har larver som lever som parasitter på tovinger (fluer og mygg), og kan finnes på møkk og kadavere der det er rikelig med tovingelarver. En god del arter kan finnes i fuglereir, der de trolig lever av andre smådyr. Det er også en god del arter i denne gruppen som lever i fjæra.